Moralul investitorilor germani s-a îmbunătăți peste așteptări în martie, potrivit Institutului ZEW
Moralul investitorilor din Germania s-a îmbunătățit mai mult decât se estima în martie, susținut de așteptările privind o viitoare reducere a dobânzii de către BCE și de creșterea economică din China, potrivit sondajului lunar publicat marți de institutul de cercetare economică ZEW, citat de agenția Reuters.
Indicele acestuia a crescut de la 19,9 puncte în februarie la 31,7 puncte în martie, depășind așteptările analiștilor de 20,5 puncte.
"Mai mult de 80% dintre cei chestionați se așteaptă ca BCE să reducă ratele dobânzilor în următoarele șase luni", subliniază președintele ZEW, Achim Wambach, indicând că acest fenomen ar putea explica perspectivele mai optimiste pentru sectorul construcțiilor din această țară.
Indicatorul privind situația economică a crescut doar ușor, la -80,5 puncte, după ce luna precedentă a fost de -81,7 puncte, față de un consens de -82,0 puncte.
"Așteptările economice pentru Germania sunt clar în creștere", a comentat Achim Wambach, președintele ZEW, citat într-un comunicat de presă.
Inflația în Germania a scăzut în februarie la 2,5% în ritm anual, coborând la cel mai scăzut nivel din iunie 2021, și se apropie de ținta de 2% stabilită de BCE pentru zona euro.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank